**LIETUVOS MOKINIŲ TECHNOLOGIJŲ OLIMPIADA**

**„PAŽVELK Į PASAULĮ KITAIP“**

**NAMŲ DARBO APRAŠAS**

1. Rekomenduojama namų darbo aprašo apimtis – nuo 5 iki 10 puslapių.

2. Rekomenduojama namų darbo aprašo struktūra:

 2.1. **Antraštinis lapas**

*Namų darbo pavadinimas, paskirtis (Lietuvos mokinių technologijų olimpiados „Pažvelk į pasaulį kitaip“ namų darbo aprašas) ir atlikimo metai.*

2.2. **Projektavimas***. Skyriaus apimtis* – *nuo 1 iki 3 puslapių. Šiame skyriuje aprašoma kuriamo produkto projektavimas, kūrimo eiga ir rezultatai:*

2.2.1. *Idėjos paieška, analogai, jų analizė, apibendrinimas. Šiame poskyryje įvardijama darbo*

*idėja, paaiškinama, kaip kilo idėja, kokie informacijos šaltiniai buvo nagrinėti. Pateikiami*

*projektuojamo produkto analogų vaizdai (nuotraukos, eskizai, piešiniai ar kt.);*

2.2.2. *Idėjos įgyvendinimo etapai. Šiame poskyryje nurodomi atlikti darbai, jų atlikimo terminai. Kuriamo produkto atlikimo planas pateikiamas lentelėje (nurodomos veiklos, kas atlikta ir nurodomi atlikimo terminai).*

|  |  |  |
| --- | --- | --- |
| **Eil. Nr.** | **Darbo etapai** | **Darbų atlikimo terminai** |
|  |  | **Darbo pradžia** | **Darbo pabaiga** |
|  |  |  |  |
|  |  |  |  |

2.2.3. *Namų darbo grafinis vaizdas. Šiame poskyryje pateikiamas galutinis kuriamo gaminio grafinis vaizdas ir aprašomas kūrimo idėjos sprendimas.*

Pastaba: Papildoma vaizdinė medžiaga pateikiama prieduose.

3. Medžiagų parinkimas namų darbui. *Šiame skyriuje nurodomos medžiagos,* *reikalingos namų darbui sukurti.*

4. Pasirinktos darbo priemonės. *Šiame skyriuje nurodomos* *namų* *darbui atlikti pasirinktos darbo priemonės ir, jeigu naudota, įranga.*

*5.* Technologiniai procesai ir jų rezultatai. *Šiame skyriuje aprašomas kiekvienas namų darbo atlikimo plano etapas:*

5.1. Konstravimas. *Aprašoma gaminio konstrukcija (jo dalys, numatomi jungimo būdai);*

5.2. Technologiniai procesai. *Aprašomi technologiniai sprendimai gaminimo procese. Įvertinama* *gaminto nauda visuomenei / gamtai.*

Pastaba: šiame skyriuje gali būti pateikiama vaizdinė medžiaga, iliustruojanti darbo operacijas ir kt.

6. Informacijos šaltiniai

*Pateikiamas literatūros sąrašas ir kiti informacijos šaltiniai (pvz., interneto svetainės, CD ir pan.).*

7. Priedai *(pateikiami, jei reikia).*